CELEX: 42010X0513(02)
Language: hu
Date: 2010-05-13 00:00:00
Title: Az ENSZ Európai Gazdasági Bizottságának (ENSZ-EGB) 18. sz. előírása – Egységes rendelkezések gépjárművek jogosulatlan használat elleni védelem tekintetében történő jóváhagyásáról

13.5.2010   
            
            
               HU
            
            
               Az Európai Unió Hivatalos Lapja
            
            
               L 120/29
            
         A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusa és hatálybalépésének időpontja az ENSZ-EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az ENSZ Európai Gazdasági Bizottságának (ENSZ-EGB) 18. sz. előírása – Egységes rendelkezések gépjárművek jogosulatlan használat elleni védelem tekintetében történő jóváhagyásáról
   Tartalmaz minden olyan szöveget, amely az alábbi időpontig érvényes volt:
   A 03. módosításcsomag 2. kiegészítése – hatálybalépés dátuma: 2008. október 15.
   TARTALOMJEGYZÉK
   ELŐÍRÁS
   
               1.
            
            Alkalmazási kör
         
               2.
            
            Fogalommeghatározások
         
               3.
            
            Jóváhagyási kérelem
         
               4.
            
            Jóváhagyás
         
               5.
            
            Általános specifikáció
         
               6.
            
            Részletes specifikáció
         
               7.
            
            A járműtípus módosítása és a jóváhagyás kiterjesztése
         
               8.
            
            A gyártásmegfelelőség ellenőrzésére szolgáló eljárások
         
               9.
            
            Szankciók nem megfelelő gyártás esetén
         
               10.
            
            Gyártás végleges leállítása
         
               11.
            
            Kiegészítő készülékek
         
               12.
            
            Átmeneti rendelkezések
         
               13.
            
            A jóváhagyási vizsgálat elvégzéséért felelős műszaki szolgálatok és a szakhatóságok neve és címe
         MELLÉKLETEK
   
               1. melléklet –
            
            Értesítés járműtípus jogosulatlan használat elleni védelem tekintetében történő jóváhagyásának megadásáról, kiterjesztéséről, elutasításáról, visszavonásáról vagy gyártásának végleges leállításáról, a 18. sz. előírás alapján
         
               2. melléklet –
            
            Példák a jóváhagyási jel elrendezésére
         
               3. melléklet –
            
            A kormányszerkezetre ható védőeszközök kopásvizsgálata
         1.   ALKALMAZÁSI KÖR
   
               1.1.
            
            
               Ez az előírás az M1 és az N1 kategóriába (1) tartozó járművek kivételével a legalább háromkerekű gépjárművek jogosulatlan használat elleni védelem tekintetében történő jóváhagyására vonatkozik.
            
         
               1.2.
            
            
               A 116. sz. előírás I. része alapján jóváhagyott járművek úgy tekintendők, hogy megfelelnek ezen előírásnak.
            
         2.   FOGALOMMEGHATÁROZÁSOK
   Ezen előírás alkalmazásában:
   2.1.   „jármű jóváhagyása”: egy járműtípus jóváhagyása jogosulatlan használat elleni védelem tekintetében;
   2.2.   „járműtípus”: az M2, M3, N2 vagy N3 kategóriába tartozó olyan járművek, amelyek nem különböznek egymástól olyan lényeges jellemzők tekintetében, mint:
   2.3.   „védőeszköz”: a jármű motorjának vagy más fő energiaforrásának szokásos, de jogosulatlan bekapcsolását megakadályozó, és legalább egy másik olyan rendszerrel együttesen alkalmazott rendszer, amely:
   A fékeket reteszelő rendszer esetében az eszköz kikapcsolása nem engedheti ki automatikusan, a járművezető szándéka ellenére, a fékeket;
   
      2.4.
   
   
      2.5.
   
   
      2.6.
   
   3.   JÓVÁHAGYÁSI KÉRELEM
   
               3.1.
            
            
               A járműtípusnak a jogosulatlan használat megakadályozására szolgáló védőeszköz tekintetében történő jóváhagyására vonatkozó kérelmet a járműgyártó vagy jogszerűen meghatalmazott képviselője nyújtja be.
            
         
               3.2.
            
            
               A kérelemhez három példányban csatolni kell az alábbi dokumentumokat, és meg kell adni a következő adatokat:
               
                           3.2.1.
                        
                        
                           a jármű típusának részletes leírása, tekintettel a vezérlőrendszer vagy azon egység elrendezésére és kialakítására, amelyre a védőeszköz kifejti hatását;
                        
                     
                           3.2.2.
                        
                        
                           megfelelő méretarányú és kellően részletes rajzok a védőeszközről és annak a járműbe történő beépítéséről;
                        
                     
                           3.2.3.
                        
                        
                           a védőeszköz műszaki leírása.
                        
                     
         
               3.3.
            
            
               A jóváhagyási vizsgálat elvégzéséért felelős műszaki szolgálat számára át kell adni a következőket:
               
                           3.3.1.
                        
                        
                           a műszaki szolgálat kérésére a jóváhagyásra benyújtott típus mintájaként szolgáló járművet; valamint
                        
                     
                           3.3.2.
                        
                        
                           a műszaki szolgálat kérésére a jármű minden olyan alkatrészét, amelyet a szolgálat szükségesnek ítél az ezen előírás 5. és 6. szakaszában előírt vizsgálatokhoz.
                        
                     
         4.   JÓVÁHAGYÁS
   
               4.1.
            
            
               Amennyiben az előírás értelmében jóváhagyásra benyújtott járműtípus megfelel az alábbi 5. és 6. szakasz követelményeinek, a járműtípusra vonatkozó jóváhagyást meg kell adni.
            
         
               4.2.
            
            
               Minden jóváhagyott típushoz jóváhagyási számot kell rendelni. Ennek első két számjegye a jóváhagyás időpontjában hatályos, az előírást lényeges műszaki tartalommal módosító legutóbbi módosításcsomag száma (jelen esetben ez a 2005. június 23-án hatályba lépett 03. módosításcsomagnak megfelelően 03). Ugyanazon szerződő fél nem rendelheti ugyanazt a számot ugyanahhoz a járműtípushoz, ha a járműtípus más típusú védőeszközzel van ellátva, vagy ha a védőeszköz más módon van felszerelve, illetve más járműtípushoz sem.
            
         
               4.3.
            
            
               Egy járműtípusnak ezen előírás szerinti jóváhagyásáról vagy a jóváhagyás elutasításáról értesíteni kell az egyezményben részes és ezen előírást alkalmazó szerződő feleket az ezen előírás 1. mellékletének megfelelő nyomtatványon, mellékelve a kérelmező által a védőeszközről és beépítési módjáról a jóváhagyáshoz az A4-es méretet (210 x 297 mm) nem meghaladó formátumban vagy ilyen méretre összehajtva, megfelelő méretarányban benyújtott rajzokat is.
            
         
               4.4.
            
            
               Minden olyan járművön, amely megfelel az ezen előírás szerint jóváhagyott járműtípusnak, a jóváhagyási értesítésben megadott, könnyen hozzáférhető helyen, jól látható módon fel kell tüntetni egy nemzetközi jóváhagyási jelet, amely a következőkből áll:
               
                           4.4.1.
                        
                        
                           egy kör, benne az „E” betű és a jóváhagyó ország egyedi azonosító száma (2);
                        
                     
                           4.4.2.
                        
                        
                           ezen előírás száma, amelyet egy „R” betű, egy kötőjel és a jóváhagyási szám követ a 4.4.1. szakaszban előírt kör jobb oldalán.
                        
                     
         
               4.5.
            
            
               Ha a jármű megfelel az egyezményhez mellékelt egy vagy több további előírás szerint abban az országban jóváhagyott járműtípusnak, amely ezen előírás alapján megadta a jóváhagyást, akkor a 4.4.1. szakaszban előírt jelet nem szükséges megismételni; ilyen esetben az előírás és a jóváhagyás számát, valamint az összes olyan előírás kiegészítő jelét, amelyek szerint a jóváhagyást megadták ugyanabban az országban, amely ezen előírás szerint is megadta a jóváhagyást, a fenti 4.4.1. szakaszban előírt jel jobb oldalán egymás alatt kell feltüntetni.
            
         
               4.6.
            
            
               A jóváhagyási jelnek jól olvashatónak és eltávolíthatatlannak kell lennie.
            
         
               4.7.
            
            
               A jóváhagyási jelet a gyártó által a járműre szerelt adattáblán vagy annak közelében kell elhelyezni.
            
         
               4.8.
            
            
               Ezen előírás 2. mellékletében példák találhatók a jóváhagyási jel elrendezésére.
            
         5.   ÁLTALÁNOS SPECIFIKÁCIÓ
   
               5.1.
            
            
               A védőeszközt úgy kell megtervezni, hogy ki kelljen kapcsolni ahhoz, hogy:
               
                           5.1.1.
                        
                        
                           a motort a szokásos módon el lehessen indítani; valamint
                        
                     
                           5.1.2.
                        
                        
                           a járművet saját energiaforrásának segítségével kormányozni, vezetni vagy előremenetben mozgatni lehessen;
                        
                     
                           5.1.3.
                        
                        
                           az 5.1. szakaszban leírt művelet történhet az 5.1.1. és az 5.1.2. szakaszban leírt műveletekkel egy időben vagy azokat megelőzően.
                        
                     
         
               5.2.
            
            
               A 5.1. szakaszban leírt művelethez elegendőnek kell lennie egy kulcs egyszeri használatának.
            
         
               5.3.
            
            
               A 6.1.5. szakaszban foglalt eset kivételével kulcsos zárral működő rendszernél a kulcsot ne lehessen kivenni, mielőtt az 5.1. szakaszban említett védőeszköz működésbe nem lép vagy működésre kész állapotba nem kerül.
            
         
               5.4.
            
            
               A fenti 5.1. szakaszban említett védőeszközt és azokat a járműalkatrészeket, amelyekre ez az eszköz hatást fejt ki, úgy kell megtervezni, hogy azokat ne lehessen gyorsan és figyelemfelkeltés nélkül kinyitni, hatástalanítani vagy megsemmisíteni, például olcsó, könnyen elrejthető, széles körben hozzáférhető szerszámokkal, berendezésekkel vagy szerkezetekkel.
            
         
               5.5.
            
            
               A védőeszközt eredeti termékként (azaz a jármű gyártója által az első kiskereskedelmi eladást megelőzően beszerelt termékként) kell a járműbe beszerelni. Oly módon kell beszerelni, hogy lezárt állapotban a házának eltávolítása után is csak speciális szerszámokkal lehessen eltávolítani. Abban az esetben, ha a védőeszközt bizonyos csavarok eltávolításával hatástalanítani lehet, akkor a csavarokat – hacsak nem eltávolíthatatlanok – a zárt állapotban lévő védőeszköz részeinek el kell takarniuk.
            
         
               5.6.
            
            
               A kulcsos zárrendszereknek legalább 1 000, vagy pedig, ha az évente gyártott járművek száma 1 000-nél kisebb, ennek megfelelő számú különböző kulcskombinációt kell biztosítaniuk. Azonos típusú járművek esetén az egyes kombinációk előfordulásának gyakorisága közelítőleg 1:1 000 legyen.
            
         
               5.7.
            
            
               A kulcson és a záron ne legyen látható kód.
            
         
               5.8.
            
            
               A zárat úgy kell megtervezni, kialakítani és beszerelni, hogy a záróállásban lévő zárhengert 2,45 Nm-nél kisebb forgatónyomatékkal a zárba illő kulcson kívül semmi mással ne lehessen elfordítani; valamint
               
                           5.8.1.
                        
                        
                           tűreteszes zárhengereknél legfeljebb két azonos, ugyanabban az irányban működő reteszt lehet közvetlenül egymás mellé helyezni, és egy zárban a reteszeknek legfeljebb 60 %-a lehet egyforma.
                        
                     
                           5.8.2.
                        
                        
                           korongreteszes zárhengereknél legfeljebb két azonos, ugyanabban az irányban működő reteszt lehet közvetlenül egymás mellé helyezni, és egy zárban a reteszeknek legfeljebb 50 %-a lehet egyforma.
                        
                     
         
               5.9.
            
            
               A védőeszközöknek olyannak kell lenniük, hogy kizárják annak minden kockázatát, hogy a jármű mozgása közben véletlenül működésbe lépve veszélyeztessék a biztonságot.
            
         
               5.9.1.
            
            
               A jogosulatlan használat elleni védelemre szolgáló eszköz csak úgy kapcsolódhat be, ha a vezető először leállítja a motort, majd elvégez egy olyan műveletet, amely nem lehet a motorleállítási művelet része, vagy pedig úgy, hogy álló járműben, behúzott rögzítőfék mellett, vagy pedig legfeljebb 4 km/h sebességgel mozgó járműben a vezető leállítja a motort.
            
         
               5.9.2.
            
            
               A kormányszerkezetre, az erőátviteli rendszerre, a sebességváltóműre vagy a fékekre ható eszközök esetében, ha a kulcs kivétele hozza működésbe az eszközt, akkor az eszköz működésbe hozatalához a kulcs elmozdulásának vagy legalább 2 mm-nek kell lennie, vagy pedig a kulcs véletlen eltávolítását vagy részleges kihúzását megakadályozó berendezést kell beépíteni.
            
         
               5.9.3.
            
            
               Az 5.8., az 5.8.1. vagy az 5.8.2. és az 5.9.2. szakasz csak a mechanikus kulccsal működő eszközökre vonatkozik.
            
         
               5.10.
            
            
               Rásegítés csak a védőeszköz reteszelő és/vagy reteszelésoldó műveletének elindításához alkalmazható. Az eszköz rögzítése a működési állásában csak mechanikusan történhet.
            
         
               5.11.
            
            
               Szokásos eszközökkel ne lehessen bekapcsolni a jármű energiaforrását, amíg a védőeszköz nincs kikapcsolva.
            
         
               5.12.
            
            
               Jogosulatlan használat elleni védelemre szolgáló olyan eszköz, amely a jármű fékberendezésének kiengedését akadályozza meg, csak akkor megengedett, ha a fékpofák rögzítése fékező állásukban kizárólag mechanikusan történik. Ebben az esetben az 5.11. szakasz nem alkalmazandó.
            
         
               5.13.
            
            
               Ha a védelmi rendszer rendelkezik a vezető figyelmeztetésére szolgáló funkcióval, akkor annak be kell kapcsolódnia, amikor a vezető kinyitja a vezetőoldali ajtót, kivéve, ha a vezető bekapcsolta a védőeszközt és kivette a kulcsot.
            
         6.   RÉSZLETES SPECIFIKÁCIÓ
   Az 5. szakaszban leírt általános specifikációkon kívül a védőeszköznek meg kell felelnie az alábbiakban előírt külön feltételeknek:
   6.1.   A kormányszerkezetre ható védőeszközök
   
               6.1.1.
            
            
               A kormányszerkezetre ható védőeszköz a kormányszerkezetet reteszeli.
            
         
               6.1.2.
            
            
               Amikor a védőeszköz működésre kész állapotba van állítva, ne lehessen megakadályozni az eszköz működését.
            
         
               6.1.3.
            
            
               A védőeszköznek az után is eleget kell tennie az 5.9., a 6.1.1., a 6.1.2. és a 6.1.4. szakasz előírásainak, hogy elvégezték rajta a 3. mellékletben leírt kopásvizsgálat során a 2 500 zárás/nyitás ciklust.
            
         
               6.1.4.
            
            
               A védőeszköznek aktivált állapotban elég erősnek kell lennie ahhoz, hogy a kormánymechanizmus biztonságot veszélyeztető károsodása nélkül ellenálljon a kormányrúd tengelye körül mindkét irányban, álló helyzetben kifejtett 200 Nm nagyságú forgatónyomatéknak.
            
         
               6.1.5.
            
            
               Ha a védőeszköz úgy van kialakítva, hogy a kulcs nem csak a kormánymű reteszelt helyzetében vehető ki, akkor a védőeszközt úgy kell megtervezni, hogy ne lehessen véletlen mozdulattal elérni az adott állást és eltávolítani a kulcsot.
            
         6.2.   Az erőátviteli rendszerre vagy a fékekre ható, jogosulatlan használat elleni védelemre szolgáló eszközök.
   
               6.2.1.
            
            
               Az erőátviteli rendszerre ható védőeszköznek meg kell akadályoznia a jármű hajtott kerekeinek forgását.
            
         
               6.2.2.
            
            
               A fékekre ható, jogosulatlan használat elleni védelemre szolgáló eszköznek legalább egy tengely mindkét oldalán legalább egy kereket fékeznie kell.
            
         
               6.2.3.
            
            
               Amikor a védőeszköz működésre kész állapotba van állítva, ne lehessen megakadályozni az eszköz működését.
            
         
               6.2.4.
            
            
               Amikor a kulcs a jogosulatlan használat elleni védelemre szolgáló eszköz zárában van, ne lehessen az erőátviteli rendszert vagy a fékeket véletlenül lezárni még akkor sem, ha a motor beindítását megakadályozó eszköz működik, vagy azt aktiválták. Ez nem alkalmazandó olyan esetekben, amikor az ezen előírás 6.2. szakaszának követelményeit más célra is használt eszközök elégítik ki, és a fenti feltételek mellett ehhez a másik funkcióhoz (pl. elektromos rögzítőfék) van szükség reteszelésre.
            
         
               6.2.5.
            
            
               A védőeszközt úgy kell megtervezni és kialakítani, hogy 2 500 zárás/nyitás ciklus eredményeként bekövetkezett bizonyos mértékű kopás után is teljes mértékben működőképes maradjon. A fékekre ható védőeszköz esetén ez az eszköz minden egyes – akár mechanikus, akár elektromos – részegységére vonatkozik.
            
         
               6.2.6.
            
            
               Ha a védőeszköz úgy van kialakítva, hogy a kulcs nem csak az erőátviteli rendszer vagy a fékek reteszelt állásában vehető ki, akkor a védőeszközt úgy kell megtervezni, hogy ne lehessen véletlen mozdulattal elérni az adott állást és eltávolítani a kulcsot.
            
         
               6.2.7.
            
            
               Az erőátviteli rendszerre ható védőeszköz használata esetén az eszköznek elég erősnek kell lennie ahhoz, hogy a biztonságot veszélyeztető károsodás nélkül, álló helyzetben, mindkét irányban ellenálljon az erőátviteli rendszerre rendszerint kifejtett legnagyobb forgatónyomatéknál 50 %-kal nagyobb forgatónyomatéknak. A vizsgálat keretében alkalmazott forgatónyomaték meghatározása során nem a legnagyobb motor-forgatónyomatékot, hanem a tengelykapcsoló vagy az automata sebességváltó által átvihető legnagyobb forgatónyomatékot kell figyelembe venni.
            
         
               6.2.8.
            
            
               A fékekre ható védőeszközzel felszerelt jármű esetében az eszköznek 18 százalékos emelkedőn vagy lejtőn is álló helyzetben kell tudnia tartani a megterhelt járművet.
            
         
               6.2.9.
            
            
               A fékekre ható védőeszközzel felszerelt jármű esetében ezen előírás még meghibásodás esetén sem értelmezhető úgy, hogy bármilyen mértékű felmentést adna a 13. sz. vagy a 13-H. sz. előírás követelményei alól.
            
         6.3.   A sebességváltóműre ható védőeszközök
   
               6.3.1.
            
            
               A sebességváltóműre ható védőeszköznek mindenféle sebességváltási műveletet meg kell tudnia akadályozni.
            
         
               6.3.2.
            
            
               Kézi sebességváltó esetén a sebességváltókart csak hátramenetben lehessen lezárni, ezenkívül megengedett az üres állásban történő lezárás is.
            
         
               6.3.3.
            
            
               Parkoló állással rendelkező automata sebességváltók esetén a mechanizmust csak parkoló állásban lehessen lezárni; ezenkívül megengedett az üres állásban és/vagy hátramenetben történő lezárás is.
            
         
               6.3.4.
            
            
               Parkoló állással nem rendelkező automata sebességváltók esetén csak az alábbi állásokban lehessen lezárni a mechanizmust: üres állás és/vagy hátramenet.
            
         
               6.3.5.
            
            
               A védőeszközt úgy kell megtervezni és kialakítani, hogy 2 500 zárás/nyitás ciklus eredményeként bekövetkezett bizonyos mértékű kopás után is teljes mértékben működőképes maradjon.
            
         7.   A JÁRMŰTÍPUS MÓDOSÍTÁSA ÉS A JÓVÁHAGYÁS KITERJESZTÉSE
   
               7.1.
            
            
               A járműtípus minden módosításáról értesíteni kell a járműtípust jóváhagyó szakhatóságot.
               A szakhatóság ezt követően a következőképpen járhat el:
               
                           7.1.1.
                        
                        
                           úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatása, és a védőeszközök továbbra is megfelelnek az előírásoknak; vagy
                        
                     
                           7.1.2.
                        
                        
                           új mérési jegyzőkönyvet kér a vizsgálat elvégzéséért felelős műszaki szolgálattól.
                        
                     
         
               7.2.
            
            
               A jóváhagyás megerősítéséről vagy elutasításáról, a változások részletes leírásával együtt, a fenti 4.3. szakaszban említett eljárással értesíteni kell az egyezményben részes és ezen előírást alkalmazó szerződő feleket.
            
         
               7.3.
            
            
               A jóváhagyás kiterjesztését engedélyező illetékes hatóság az ilyen kiterjesztéshez készített minden értesítéshez sorszámot rendel.
            
         8.   A GYÁRTÁSMEGFELELŐSÉG ELLENŐRZÉSÉRE SZOLGÁLÓ ELJÁRÁSOK
   A gyártásmegfelelőség ellenőrzésére szolgáló eljárásoknak meg kell felelniük az egyezmény (E/ECE/324-E/ECE/TRANS/505/2. javított változat) 2. függelékében megállapított eljárásoknak, valamint a következő előírásoknak:
   
               8.1.
            
            
               Az ezen előírás szerint jogosulatlan használat elleni védelem tekintetében jóváhagyott járművet úgy kell gyártani, hogy a fenti 5. és 6. szakaszban megállapított előírásokat teljesítve megfeleljen a jóváhagyott típusnak.
            
         9.   SZANKCIÓK NEM MEGFELELŐ GYÁRTÁS ESETÉN
   
               9.1.
            
            
               Az ezen előírás alapján egy adott járműtípusra megadott jóváhagyás visszavonható, ha nem teljesülnek a fenti 8. szakaszban előírt követelmények.
            
         
               9.2.
            
            
               Ha az egyezményben részes és ezen előírást alkalmazó valamely szerződő fél visszavon egy előzőleg általa megadott jóváhagyást, akkor erről az ezen előírás 1. mellékletének megfelelő nyomtatványon haladéktalanul értesíti az ezen előírást alkalmazó többi szerződő felet.
            
         10.   GYÁRTÁS VÉGLEGES LEÁLLÍTÁSA
   Ha a jóváhagyás birtokosa véglegesen leállítja az ezen előírás szerint jóváhagyott járműtípus gyártását, akkor erről értesítenie kell a jóváhagyást megadó hatóságot. A hatóság az értesítés kézhezvétele után az ezen előírás 1. mellékletének megfelelő nyomtatványon értesíti erről az egyezményben részes és ezen előírást alkalmazó szerződő feleket.
   11.   KIEGÉSZÍTŐ KÉSZÜLÉKEK
   
               11.1.
            
            
               Ezen előírás alapján abban az esetben adható jóváhagyás figyelmeztető hang- vagy fényjelzést adó kiegészítő eszközzel ellátott védőeszközre vagy a jármű jogosulatlan használata elleni védelemre szolgáló kiegészítő eszközök beszerelésére, ha a kiegészítő eszközöket csak külön lehet működésbe hozni; azon egyezmény 3. cikkének rendelkezései, melynek ezen előírás a mellékletét képezi, nem zárják ki, hogy az egyezményben részes és ezen előírást alkalmazó szerződő felek megtiltsák az ilyen kiegészítő eszközök beépítését az általuk nyilvántartásba vett járművekbe.
            
         
               11.2.
            
            
               Amennyiben a védőeszközt külső, figyelmeztető hang- vagy fényjelzést adó eszközzel egészítik ki, a figyelmeztető eszköz által adott jelzésnek rövidnek kell lennie, és legkésőbb 30 másodperc után meg kell szűnnie, és csak akkor kezdődhet újra, ha az eszköz ismét működésbe lép. Emellett
               
                           11.2.1.
                        
                        
                           ha hangjelzésről van szó, azt kiadhatja a járműbe szokásosan beszerelt, hangjelzést adó figyelmeztető eszköz;
                        
                     
                           11.2.2.
                        
                        
                           ha fényjelzésről van szó;
                           
                                       11.2.2.1.
                                    
                                    
                                       az vagy kizárólag a jármű fénykürtjének villogása lehet;
                                    
                                 
                                       11.2.2.2.
                                    
                                    
                                       vagy meg kell, hogy feleljen az alábbi 11.2.2.2.1. és 11.2.2.2.2. szakasz előírásainak.
                                       
                                                   11.2.2.2.1.
                                                
                                                
                                                   A fényjelzés időtartama
                                                   A fényjelzés 25 másodperc és 5 perc közé eső ideig kell, hogy tartson, miután a riasztó működésbe lépett. A riasztórendszer kikapcsolásának azonnal meg kell szüntetnie a jelzést.
                                                
                                             
                                                   11.2.2.2.2.
                                                
                                                
                                                   A fényjelzés típusa
                                                   A jármű valamennyi irányjelzőjének és/vagy utastér-világításának villogása, beleértve az azonos áramkörön lévő összes lámpát.
                                                   Indítófrekvencia: 2 ± 1 Hz
                                                   A hangjelzéshez viszonyítva a fényjelzés lehet aszinkron.
                                                   Bekapcsolt állapot időtartama = kikapcsolt állapot időtartama ± 10 %.
                                                
                                             
                                 
                     
         12.   ÁTMENETI RENDELKEZÉSEK
   Az ezen előírást alkalmazó szerződő felek nem utasíthatják el a 01. és 02. módosításcsomaggal módosított ezen előírás szerint jóváhagyott, az M1 és az N1 kategóriától eltérő kategóriájú járműtípus forgalomba hozatalát.
   13.   A JÓVÁHAGYÁSI VIZSGÁLAT ELVÉGZÉSÉÉRT FELELŐS MŰSZAKI SZOLGÁLATOK ÉS A SZAKHATÓSÁGOK NEVE ÉS CÍME
   Az egyezményben részes és ezen előírást alkalmazó szerződő felek megadják az Egyesült Nemzetek Szervezetének Titkársága számára a jóváhagyási vizsgálat elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat igazoló értesítéseket fogadó szakhatóságok nevét és címét.
   
      (1)  A Motoros járművekre vonatkozó egységesített állásfoglalás (R.E.3) (TRANS/WP.29/78/1. javított változat/2. módosítás) 7. mellékletének meghatározása szerint.
   
      (2)  1 – Németország, 2 – Franciaország, 3 – Olaszország, 4 – Hollandia, 5 – Svédország, 6 – Belgium, 7 – Magyarország, 8 – Cseh Köztársaság, 9 – Spanyolország, 10 – Szerbia, 11 – Egyesült Királyság, 12 – Ausztria, 13 – Luxemburg, 14 – Svájc, 15 (szabad), 16 – Norvégia, 17 – Finnország, 18 – Dánia, 19 – Románia, 20 – Lengyelország, 21 – Portugália, 22 – Orosz Föderáció, 23 – Görögország, 24 – Írország, 25 – Horvátország, 26 – Szlovénia, 27 – Szlovákia, 28 – Fehéroroszország, 29 – Észtország, 30 (szabad), 31 – Bosznia és Hercegovina, 32 – Lettország, 33 (szabad), 34 – Bulgária, 35 (szabad), 36 – Litvánia, 37 – Törökország, 38 (szabad), 39 – Azerbajdzsán, 40 – Macedónia Volt Jugoszláv Köztársaság, 41 (szabad), 42 – Európai Közösség (a jóváhagyást a tagállamok adják meg saját EGB-típus-jóváhagyási jelüket használva), 43 – Japán, 44 (szabad), 45 – Ausztrália, 46 – Ukrajna, 47 – Dél-Afrika, 48 – Új-Zéland, 49 – Ciprus, 50 – Málta, 51 – Koreai Köztársaság, 52 – Malajzia, 53 – Thaiföld, 54 és 55 (szabad), és 56 – Montenegró. A további számokat további országoknak jelölik ki, időrendi sorrendben aszerint, hogy a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló egyezményt mikor ratifikálják, vagy ahhoz mikor csatlakoznak, és az így kijelölt számokat az Egyesült Nemzetek Főtitkára közli az egyezményben részes szerződő felekkel.
   
      1. MELLÉKLET
      
         ÉRTESÍTÉS
      
      (Megengedett legnagyobb formátum: A4 (210 × 297 mm))
      
         
      
         
   
   
      2. MELLÉKLET
      
         PÉLDÁK A JÓVÁHAGYÁSI JELEK ELHELYEZÉSÉRE
      
      A.   MINTA
      
         
      B.   MINTA
      
         
      
         (1)  A második szám csak példaként szolgál.
   
   
      3. MELLÉKLET
      
         A KORMÁNYSZERKEZETRE HATÓ VÉDŐESZKÖZÖK KOPÁSVIZSGÁLATA
      
      1.   MÉRŐFELSZERELÉS
      A mérőfelszerelés a következőkből áll:
      
                  1.1.
               
               
                  a mintaként szolgáló kormányszerkezet felszerelésére alkalmas szerkezet az előírás 2.3. szakaszában meghatározott védőeszközzel kiegészítve;
               
            
                  1.2.
               
               
                  a védőeszköz kulcs használatával járó aktiválására és deaktiválására szolgáló eszköz;
               
            
                  1.3.
               
               
                  a kormányrúdnak a védőeszközhöz viszonyított elforgatására szolgáló eszköz.
               
            2.   MÉRÉSI MÓDSZER
      
                  2.1.
               
               
                  A védőeszközzel kiegészített, mintaként szolgáló kormányszerkezetet rögzíteni kell a fenti 1.1. szakaszban említett szerkezethez.
               
            
                  2.2.
               
               
                  A mérési eljárás egy ciklusa az alábbi műveletekből áll:
                  
                              2.2.1.
                           
                           
                              Kiindulási helyzet. A védőeszközt ki kell kapcsolni, és a kormányrudat olyan helyzetbe kell forgatni, amely megakadályozza a védőeszköz bekapcsolódását, kivéve, ha az olyan típusú, amely a kormányszerkezet bármilyen helyzetében lehetővé teszi a lezárást.
                           
                        
                              2.2.2.
                           
                           
                              Bekapcsolás. A védőeszközt a kulccsal kikapcsolt állapotból bekapcsolt állapotba kell helyezni.
                           
                        
                              2.2.3. (1)
                              
                           
                           
                              Bekapcsolt állapot. A kormányrudat annyira el kell forgatni, hogy a tengelyen mérhető forgatónyomaték a védőeszköz bekapcsolásának pillanatában 5,85 Nm ± 0,25 Nm legyen.
                           
                        
                              2.2.4.
                           
                           
                              Kikapcsolt állapot. A védőeszközt a szokásos módon ki kell kapcsolni úgy, hogy a kikapcsolódás elősegítése érdekében nullára csökkentik a forgatónyomatékot.
                           
                        
                              2.2.5. (1)
                              
                           
                           
                              Visszaállás. A kormányrudat olyan helyzetbe kell forgatni, amely megakadályozza a védőeszköz bekapcsolódását.
                           
                        
                              2.2.6.
                           
                           
                              Ellenkező irányú forgatás. Meg kell ismételni a 2.2.2., a 2.2.3., a 2.2.4. és a 2.2.5. szakaszban ismertetett lépéseket a kormányrúd ellenkező irányba történő forgatásával.
                           
                        
                              2.2.7.
                           
                           
                              Az eszköz két egymást követő bekapcsolódása közötti időintervallumnak legalább 10 s-nak kell lennie.
                           
                        
            
                  2.3.
               
               
                  A kopásvizsgálati ciklust az előírás 6.1.3. szakaszában meghatározott alkalommal meg kell ismételni.
               
            
         (1)  Ha a jogosulatlan használat elleni védelemre szolgáló eszköz a lezárást a kormány bármelyik pozíciójában lehetővé teszi, a 2.2.3. és 2.2.5. pontban leírt eljárást ki kell hagyni.